3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ ΄Αριθ.Φ.424/114249 της 3/8 Μαΐου 1976 (ΦΕΚ Β' 625) Περί εξετάσεως σωματικής ικανότητος στρατευσίμων , ανυπότακτων κλπ. Έχοντες υπ' όψει ότι: α.Κατά τας διατάξεις του άρθρ. 5 (παρ.2α) Β.Δ.374/73, αι Επιτροπαί Απαλλαγών εξετάζουν και γνωματεύουν επί της σωματικής ικανότητος των εις ειδικας περιπτώσεις παραπεμπομένων εις αυτές. β.Έχει ανασταλή η πρόσκλησις προς κατάταξιν των ανηκόντων εις τας κλάσεις 1949 και παλαιοτέρας και Λαβόντες υπ’ όψιν ότι τινές των ανηκόντων εις κλάσεις, ων ανεστάλη η κατάταξις, ή έχει παρασχεθή το δικαίωμα της εξ ολοκλήρου εξαγοράς των στρατιωτικών υποχρεώσεων, ουδέποτε εξητάσθησαν, εξ επόψεως σωματικής ικανότητος παρ' Υγειονομικης τινός Επιτροπής των Ένοπλων Δυνάμεων, φέρουν δε παθήσεις καθιστώσας τούτους προφανώς ακατάλληλους προς στράτευσιν, αποσκοπούντες εις την παροχήν εις τους ανήκοντας εις τας ως άνω κατηγόριας της δυνατότητος εξετάσεως της σωματικής των ικανότητος παρ' Υγειονομικής τινός Επιτροπής των Ένοπλων Δυνάμεων, αποφασίζομε και εξουσιοδοτούμεν: Τους Διευθυντάς των Στρατολογικών Γραφείων όπως εν ειρήνη,μερική ή γενική επιστρατεύσει: α.Παραπέμπουν τους ανωτέρω, ανυποτάκτους η μη, εις τας οικείας Επιτροπάς Απαλλαγών δια την κατά τας διατάξεις, του υπ' αριθ. 111/74 Π.Δ/τος εξέτασιν της σωματικής ικανότητος τούτων. β.Αποστέλλουν εις τας Επιτροπάς Απαλλαγών τα υπό των άρθρ. 44 (παρ. 1 και 3) και 47 (παρ. 3) του Ν.Δ. 720/70 καθοριζόμενα δικαιολογητικά των εκ των ανωτέρω μη δυναμένων, λόγω της παθήσεώς των, να μετακινηθούν, δια την υπό των Επιτροπών τούτων κρίσιν της σωματικής ικανότητος άνευ αυτοπρόσωπου παρουσιάσεώς των. Αι Επιτροπαί Απαλλαγών να επιλαμβάνωνται της εξετάσεως της σωματικής ικανότητος και των βάσει της παρούσης παραπεμπομένων αυτές και εκδίδουν τας κατά την κρίσιν των σχετικάς γνωματεύσεις ας και να κοινοποιούν εις τα οικεία Στρατολογικά Γραφεία. Η ισχύς της παρούσης αρχομένη από της δημοσιεύσεώς της δημοσιευθήτω δια της Εφημερίδος της Κυβερνήσεως. 